
Comisia pentru buget, finanţe şi bănci

Bucureşti   11.12.2002      

Nr. 22/564

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei, cu care comisia noastră a fost sesizată în fond cu adresa Biroului Permanent nr.584 din 18 noiembrie 2002.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti  11.12.2002

Nr.22/564

RAPORT

asupra proiectului de Lege privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei

Cu adresa nr.584 din 18 noiembrie 2002, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei.

La întocmirea raportului s-au avut în vedere avizele primite de la Comisia pentru politică economică, reformă şi privatizare, Comisia pentru industrii şi servicii, Comisia juridică, de disciplină şi imunităţi, precum şi avizul Consiliului Legislativ.


La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind aprobarea Ordonanţei de urgenţă a Guvernului nr.148/2002 pentru asigurarea condiţiilor de finanţare a organizării şi desfăşurării activităţilor legate de procesul de privatizare derulate prin Ministerul Lucrărilor Publice, Transporturilor şi Locuinţei, în şedinţa din 11 decembrie 2002, comisia a hotărât, cu unanimitate de voturi, ca proiectul de lege să fie supus spre dezbatere şi adoptare Plenului Camerei Deputaţilor, cu următoarele amendamente admise:

Nr.

crt.
Text iniţial
Amendament propus

autorul amendamentului)
Motivare

1.
Art.1.alin.(1)

“(1) Prin derogare de la prevederile alin.(1) al art.9 din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, pentru organizarea şi desfăşurarea activităţilor legate de procesul de privatizare, Ministerul Lucrărilor Publice, Transporturilor şi Locuinţei, în calitate de instituţie publică implicată, reţine permanent la dispoziţia sa, o sumă reprezentând jumătate din cuantumul anual al cheltuielilor prevăzute în bugetul propriu de venituri şi cheltuieli privind activitatea de privatizare, aprobat prin hotărâre a Guvernului.”
Alineatul 1 al articolului 1 va avea următorul cuprins:

“(1) Prin derogare de la prevederile alin.(1) al art.9 din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, pentru organizarea şi desfăşurarea activităţilor legate de procesul de privatizare, Ministerul Lucrărilor Publice, Transporturilor şi Locuinţei, în calitate de instituţie publică implicată, reţine la dispoziţia sa, o sumă reprezentând jumătate din cuantumul anual al cheltuielilor prevăzute în bugetul propriu de venituri şi cheltuieli privind activitatea de privatizare, aprobat prin hotărâre a Guvernului.”
Pentru exactitatea exprimării.

2.
Art.2.

“Din veniturile încasate de Ministerul Lucrărilor Publice, Transporturilor şi Locuinţei, se acoperă cheltuielile aferente, se reîntregeşte suma prevăzută la art.1, care rămâne permanent la dispoziţia acestuia.”
Articolul 2 va avea următorul cuprins:

“Din veniturile încasate de Ministerul Lucrărilor Publice, Transporturilor şi Locuinţei, se acoperă cheltuielile aferente activităţii de privatizare şi se reîntregeşte suma prevăzută la art.1, care rămâne la dispoziţia acestuia.”
Pentru o mai clară formulare.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului  Lucrărilor Publice, Transporturilor şi Locuinţei, domnul Neacşa Petre – director general, domnul Popa Teodor – şef serviciu privatizare şi doamna Gheorghiu Florena Mădălina care au susţinut forma rezultată din prezentul raport.

Prezentul proiect de Lege face parte din categoria legilor ordinare.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu



Consilieri parlamentari:

Onete Alexandru

Bărdiţă Mariana
1

